คอมพูเทอร์สปีเลอมูเซอุมแบร์ลีน

คอมพูเทอร์สปีเลอมูเซอุม (; พิพิธภัณฑ์เกมคอมพิวเตอร์) เป็นพิพิธภัณฑ์วิดีโอเกม ตั้งขึ้นที่เบอร์ลินในปี 1997 ก่อนจะปิดให้บริการงานจัดแสดงถาวรในปี 2000 และกลายมาเป็นพิพิธภัณฑ์ออนไลน์โดยสมบูรณ์ กระทั่งปี 2011 ได้เปิดตัวนิทรรศการถาวรอีกครั้งในย่านฟรีดริคไชน์ของเบอร์ลิน ตั้งอยู่บนถนนคาร์ลมากซ์อัลเล

นับตั้งแต่เปิดตัวในปี 1997 พิพิธภัณฑ์ได้จัดแสดงนิทรรศการในระดับชาติและนานาชาติถึง 30 ครั้ง ซึ่งรวมถึงโครงการ "pong.mythos" ที่ได้รับการสนับสนุนโดยมูลนิธิวัฒนธรรมสหพันธรัฐเยอรมัน และถือเป็นนิทรรศการเคลื่อนที่ที่ประสบความสำเร็จสูงสุดในประวัติศาสตร์เกมคอมพิวเตอร์ ในระยะเวลาห้าปี มียอดผู้เข้าชมนิทรรศการดังกล่าว 470,000 คน ของสะสมของพิพิธภัณฑ์ประกอบด้วยอุปกรณ์สำรองข้อมูลจำนวน 25,000 ชิ้นที่มีเกม, นิตยสารเทคนิก 12,000 ชิ้น และเครื่องเล่นเกมต่าง ๆ ทั้ง เกมอาเขต, โฮมคอมพิวเตอร์, ระบบคอนโซล ไปจนถึงเอกสารต่าง ๆ ที่เกี่ยวข้องจำนวนมาก ซึ่งรวมถึงวิดีโอ โปสเตอร์ คู่มือ พิพิธภัณฑ์ถือว่ามีของสะสมซอฟต์แวร์และฮาร์ดแวร์เพื่อความบันเทิงมากที่สุดแห่งหนึ่งของยุโรป ของสะสมทั้งหมดเป็นของบูสเทอร์คลุบเพื่อกิจการเยาวชนและสังคม ตัวพิพิธภัณฑ์ดำเนินงานโดย GmbH อาคารนิทรรศการถาวรหลังใหม่บนถนนคาร์ลมากซ์อัลเลก่อสร้างด้วยเงินทุนจากกองทุนหวยเยอรมัน และจากโครงการลงทุนวัฒนธรรมของกรมกิจการวัฒนธรรม

พิพิธภัณฑ์จัดแสดงงานจัดแสดงแบบโต้ตอบมากกว่า 300 ชิ้น ที่บอกเล่าประวัติศาสตร์วัฒนธรรมของการเล่นเกมคอมพิวเตอร์ หนึ่งในส่วนสำตัญของงานจัดแสดงคือวิดีโอเกมอาเขตของจริงจากยุค 1980s ระบบคอนโซลเกมต่าง ๆ ที่จัดแสดงมีตั้งแต่ แม็กนาว็อกซ์โอดีสซีย์ฉบับดั้งเดิมจากปี 1972 ไปจนถึงของใช้ในบ้านอย่างเกมของนินเทนโดและทุกเครื่องเล่นจากกลุ่มเพลย์สเตชั่น ส่วนจัดแสดงหนึ่งของพิพิธภัณฑ์มีชื่อว่า "PainStation" (เพนสเตชั่น; เป็นคำล้อของเพลย์สเตชั่น รวมกับคำว่า Pain อันแปลว่าความเจ็บปวด) ที่ผู้แพ้ในเกมจะต้องถูกลงโทษทางกาย เช่นด้วยความร้อนหรือด้วยไฟฟ้าช็อตเบา ๆ

อ้างอิง

แหล่งข้อมูลอื่น

 

พิพิธภัณฑ์วิดีโอเกม
พิพิธภัณฑ์ในเบอร์ลิน
วิดีโอเกมในประเทศเยอรมนี